Sommer betyder for mange gang i grillen og måske grillede skumfiduser over hyggeligt aftenbål i baghaven. Men man skal være yderst opmærksom i øjeblikket, da brandfareindekset er højt. Brandfareindekset bliver kun højere de kommende dage, som byder på fortsat solskin og ingen regn. - Vær derfor yderst forsigtig, når du griller, tænder bål eller bruger ukrudtsbrænderen. Naturen er knastør og meget let at antænde mange steder i landet, lyder det fra sekretariatschef i Danske Beredskaber, Bjarne Nigaard. Hvis man ser en skovbrand eller anden form for ukontrolleret ild, så skal man ringe 112. Der er endnu ikke udstedt afbrændingsforbud i nogle kommuner, udover Anholt hvor man har permanent afbrændingsforbud. På følgende link kan du holde øje med brandfareindekset.
En varm periode har ramt Danmark, og allerede nu er brandfareindekset højt i Nordjylland.